wickkiey/tamil-wikipedia-chunked huggingface dataset:
# டெட்ராகுளோரோசிங்கேட்டு

**டெட்ராகுளோரோசிங்கேட்டு** *(Tetrachlorozincate)* என்பது [ZnCl<sub>4</sub>]<sup>2−</sup> என்ற மூலக்கூற்று வாய்ப்பாட்டால் விவரிக்கப்படும் ஓர் எதிர்மின் அயனியாகும். இந்த எதிர் அயனி பெரும்பாலும் வலிமையான மின்னணுகவர்களுடன் சேர்க்கப்பட்டே பயன்படுத்தப்படுகிறது. இரட்டை எதிர்மின் அயனியாக இருப்பதால் டெட்ராகுளோரோசிங்கேட்டு எதிர்மின் அயனியை வலிமை குறைந்த ஒருங்கிணைவு அயனியென்று வகைப்படுத்துவதில்லை. அதேபோல இரட்டை எதிர்மின் அயனியாக இருப்பதால் இது பல உப்புகளின் படிகமாதலை எளிமையாக்குகிறது. டெட்ராகுளோரோசிங்கேட்டு ஒரு நான்முகியாகும். சிங்கேட்டுகள் என்பவை எதிர்மின் துத்தநாக அணைவுச் சேர்மங்களாகும்.  
லூக்காசு வினையாக்கியை தயாரிக்கும் நிகழ்வில் பெரும்பாலும் ஐதரோகுளோரிக் அமிலத்துடன் துத்தநாக குளோரைடைச் சேர்த்து டெட்ராகுளோரோசிங்கேட்டு தயாரித்துக் கொள்ளப்படுகிறது.  
இவ்வயனியுடன் தொடர்புடைய ஒர் எதிர்மின் அயனி [Zn2Cl6]2− ஆகும். இதிலும் Zn(II) நான்முகி வடிவத்தையே ஏற்றுக் கொள்கிறது.
# 1,3,5-டிரைமெத்தில்-1,3,5-டிரையசாசைக்ளோயெக்சேன்

**1,3,5-டிரைமெத்தில்-1,3,5-டிரையசாசைக்ளோயெக்சேன்** *(1,3,5-Trimethyl-1,3,5-triazacyclohexane)* என்பது C<sub>6</sub>H<sub>15</sub>N<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற இந்நீர்மம் பல கரிமக் கரைப்பான்களிலும் கரைகிறது. தொடர்புடைய பல எக்சா ஐதரோ-1,3,5-டிரையசீன்களுடன் கட்டமைப்பு ஒற்றுமை கொண்டதாக இச்சேர்மம் காணப்படுகிறது. இவை குறிப்பாக அமீன்கள் மற்றும் பார்மால்டிகைடுகளை ஒடுக்க வினைக்கு உட்படுத்துவதால் உருவாகின்ற சேர்மங்களாக உள்ளன.
பியூட்டைல் இலித்தியம் உதவியால் 1,3,5-டிரைமெத்தில்-1,3,5-டிரையசாசைக்ளோயெக்சேனை புரோட்டான் நீக்கம் செய்து ஒரு வினையாக்கியைப் பெறலாம். இவ்வினையாக்கி பார்மைல் எதிர்மின் அயனி மூலமாகச் செயல்படுகிறது
# 2,5-டையைதராக்சி-1,4-பென்சோகுயினோன்

இச்சேர்மம் ஒரு வலிமை குறைந்த அமிலமாகும். இதனால் ஒன்று அல்லது இரண்டு ஐதராக்சில் அணுக்கள் ஒரு புரோட்டானுக்காக இழக்கப்பட்டு முறையே C6H3O−4 (pKa1 = 2.95) மற்றும் C6H2O2−4 (pKa2 = 4.87) எதிர்மின் அயனிகள் உருவாகின்றன. பின்னது பல்வேறு உலோக அணைவுச் சேர்மங்களாக உருவாகிறது. ஈருட்கரு உருவாக்கும் ஈந்தணைவியாக இது செயல்படுகிறது .  
வயதான மரக்கூழ் பொருட்களின் நிறத்திற்கு இச்சேர்மம் காரணமாகிறது என்பது அடையாளம் காணப்பட்டுள்ளது .
# பென்சோகுயினோன்டெட்ராகார்பாக்சிலிக் அமிலம்

**1,4-பென்சோகுயினோன்டெட்ராகார்பாக்சிலிக் அமிலம்** *(1,4-benzoquinonetetracarboxylic acid )* என்பது C<sub>10</sub>H<sub>4</sub>O<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதன் மூலக்கூற்று வாய்ப்பாட்டை (C6O2)(-(CO)OH)4 என்ற வாய்ப்பாட்டாலும் எழுதி இச்சேர்மத்தை பாரா-பென்சோகுயினோன் ( C6H4O2,) வழிப்பெறுதியாகப் பார்க்கப்படுகிறது. பாராபென்சோகுயினோனில் உள்ள நான்கு ஐதரசன் அணுக்கள் கார்பாக்சில் வேதி வினைக்குழுக்களால் -(CO)OH பதிலீடு செய்யப்பட்டு இச்சேர்மம் உருவாவதாக கருதுகிறார்கள்.
நான்கு புரோட்டான்கள் நீக்கப்படுவதால் இவ்வமிலம் பென்சோகுயினோன்டெட்ராகார்பாக்சிலேட்டு C10O4−10 எதிர்மின் அயனியை கொடுக்கும் என்று எதிர்பார்க்கப்படுகிறது. இவ்வயனி ஆக்சிசன் மற்றும் கார்பன் அணுக்களால் மட்டும் ஆன ஆக்சோகார்பன் எதிர்மின் அயனிகளில் ஒன்றாகும். ஒவ்வொரு புரோட்டானாக இழக்கப்பட்டு 3 புரோட்டான்கள் வழியாக முறையே டிரையைதரசன் (C10H3O−10), டையைதரசன் (C10H2O2−10 ) மற்றும் ஐதரசன்பென்சோகுயினோன்டெட்ராகார்பாக்சிலேட்டு எதிர்மின் அயனிகளாக உருவாகிறது. இதனுடன் தொடர்புடைய எசுத்தர்களுக்கும் இதே பெயர் பயன்படுத்தப்படுகிறது.  
இரண்டு தண்ணீர் மூலக்கூறுகளை நீக்குவதால் கார்பன் ஆக்சைடுகளில் ஒன்றான பென்சோகுயினோன்டெட்ராகார்பாக்சிலிக் இருநீரிலி C10O8 உருவாகிறது .  
1,2,4,5- டெட்ராமெத்தில்பென்சீன் என அறியப்படும் டியூரினிலிருந்து டைநைட்ரோபைரோமெட்டிலிட்டிக், டையமினோபைரோபெட்டிலிக் அமிலங்கள் வழியாக இந்த அமிலம் பெறப்படுகிறது .
# அயோடோபென்சீன்

**அயோடோபென்சீன்** *(Iodobenzene)* என்பது C<sub>6</sub>H<sub>5</sub>I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சீன் வளையத்தில் ஓர் அயோடின் அணு பதிலீடு செய்யப்பட்டிருந்தால் அது அயோடோபென்சீன் என்பபடுகிறது. கரிம வேதியியலில் ஒரு செயற்கை இடைநிலையாக அயோடோபென்சீன் மிகுதியான பயன்களை அளிக்கிறது. நிறமற்ற நீர்மமான இச்சேர்மம் எளிதில் ஆவியாகக் கூடியதாகும். நாட்பட்ட அயோடோபென்சீன் மாதிரிகள் மஞ்சள் நிறத்தில் காணப்படுகின்றன.
# அயோடோபென்சீன்

## தயாரிப்பு

வர்த்தக முறையிலும் அயோடோபென்சீன் விற்பனைக்குக் கிடைக்கிறது. ஆனால் ஆய்வகத்தில் அனிலீனின் சேன்ட் மேயர் வினையின் வழியாக இது தயாரிக்கப்படுகிறது. முதல் படிநிலையில் அமீன் வேதி வினைக்குழுவானது ஐதரோகுளோரிக் அமிலம் மற்றும் சோடியம் நைட்ரைலுடன் சேர்க்கப்பட்டு ஈரசோனியமாக்கப்படுகிறது. உருவாகும் பீனைல் ஈரசோனியம் குளோரைடுடன் பொட்டாசியம் அயோடைடு சேர்க்கப்படுகிறது. இதனால் நைட்ரசன் வாயு வெளியேற்றப்படுகிறது. நீராவி வடித்தல் மூலம் அயோடோபென்சீன் பிரித்தெடுக்கப்படுகிறது  
:  
பென்சீனுடன் அயோடின் மற்றும் நைட்ரிக் அமிலத்தைச் சேர்த்து ஆவிமீட்சி வினைக்கு உட்படுத்தி மாற்று வழிமுறையிலும் இதைத் தயாரிக்கலாம்.
# அயோடோபென்சீன்

## வினைகள்

C–Br அல்லது C–Cl பிணைப்புகளைக் காட்டிலும் C–I பிணைப்பு வலிமை குறைந்தது என்பதால் புரோமோபென்சீன் அல்லது குளோரோபென்சீன்களைக் காட்டிலும் அதிக வினைத்திறன் கொண்டதாக உள்ளது. அயோடோபென்சீன் மக்னீசியத்துடன் விரைந்து வினைபுரிந்து பீனைல்மக்னீசியம் அயோடைடு கிரிக்கனார்டு வினைப்பொருளாக உருவாகிறது. பீனைல்மக்னீசியம் புரோமைடு போலவே பீனைல்மக்னீசியம் அயோடைடும் பீனைல் எதிர்மின் அயனி சிந்தோனுக்கான செயற்கை சேர்மமாகக் கருதப்படுகிறது. அயோடோபென்சீன் குளோரினுடன் வினைபுரிந்து அயோடோபென்சீன் டைகுளோரைடு என்ற அணைவுச் சேர்மத்தைக் கொடுக்கிறது . இது திட குளோரினுக்கான மூலப்பொருளாகும்.  
சோனோகேசிரா பிணைப்பு, எக் வினை மற்றும் பிற உலோக வினையூக்கி பிணைப்புகள் போன்ற வினைகளிலும் ஒரு தளப்பொருளாக அயோடோபென்சீன் செயல்படுகிறது. இவ்வினைகள் அயோடோபென்சீனின் ஆக்சிசனேற்ற கூட்டுமுறை வழியாக நிகழ்கின்றன.
# சோடியம் டிரைபுளோரோமெத்தேன்சல்பினேட்டு

**சோடியம் டிரைபுளோரோமெத்தேன்சல்பினேட்டு** *(Sodium trifluoromethanesulfinate )* என்பது CF<sub>3</sub>NaO<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டிரைபுளோரோமெத்தேன்சல்பினிக் அமிலத்தினுடைய சோடியம் உப்பு சோடியம் டிரைபுளோரோமெத்தேன்சல்பினேட்டு என்று கருதப்படுகிறது. ஓர் ஆக்சிகரணியான மூவிணைய பியூட்டைல் ஐதரோபெராக்சைடுடன் சேர்க்கப்பட்டு இச்சேர்மம் ஒரு பொருத்தமான வினையாக்கியாக கரிம வேதியியலில் பயன்படுத்தப்படுகிறது. இவ்வினையாக்கியினால் எலக்ட்ரான் மிகு அரோமாட்டிக் சேர்மங்களில் டிரைபுளோரோமெத்தில் தொகுதிகளை அறிமுகம் செய்ய முடிகிறது. இலேங்கு இலாயிசு வினையாக்கி என்ற பெயராலும் இக்கலவை அறியப்படுகிறது. தனி இயங்குறுப்பு வினை வழிமுறையில் இவ்வினை நிகழ்கிறது .  
இவ்வினையாக்கியும் இருமுக நிலைப்பொருள் நிபந்தனைக்குட்பட்ட டிரைபுளோரோமெத்திலேட்டு எலக்ட்ரான்-குறைபாடுள்ள அரோமாட்டிக் சேர்மமாக மாறவியலும். இதனுடன் தொடர்புடைய பல்லுருவ ஒருங்கிணைவு அணைவுச்சேர்மமான துத்தநாக டைபுளோரோமெத்தேன்சல்பினேட்டால், அரோமாட்டிக் சேர்மங்களில் அதே இருமுக நிலைப்பொருள் நிபந்தனைக்குட்பட்டு டைபுளோரோமெத்தில் குழுக்களை அறிமுகம் செய்ய இயலும்.
# கோவை - 43 (துணை - 1)

**கோ - 43 (துணை - 1)** (*CO 43 (Sub -1)*) என்பது தமிழ்நாடு வேளாண்மை பல்கலைக்கழகம் நெல் இனப் பெருக்க நிலையம் மூலம் 1982 ஆம் ஆண்டு வெளியிடப்பட்ட கோவை - 43 நெல் இரகத்தில் இருந்து மேம்படுத்தப்பட்ட துணை இரகமாகும். இந்த இரகத்தை தமிழ்நாடு வேளாண்மை பல்கலைக்கழக தாவர மூலக்கூறுவியல் ஆராய்ச்சி மையம் உருவாக்கியுள்ளது. இந்தப் புதிய இரகம் புதுதில்லியில் உள்ள இந்திய வேளாண்மை ஆராய்ச்சிக் கழகத்தில் அகில இந்திய அளவில் பரிசோதனைக்கு உட்படுத்தப்பட்டு, 50 முதல் 100 இடங்களில் பரிசோதனை செய்யப்பட்டது. அதில் வெள்ளத்தால் பாதிக்கப்பட்ட 26 பகுதிகளில் சோதனை முறையில் சாகுபடி செய்து பார்த்ததில், மற்ற நெல் ரகங்களைக் காட்டிலும் இந்த ரகம் 25 முதல் 30 சதவீதம் கூடுதல் மகசூல் கொடுத்தது தெரியவந்தது.
# கோவை - 43 (துணை - 1)

## சிறப்பம்சங்கள்

இந்தத் துணை நெல் இரகமானது கோ-43வின் அனைத்து மரபியல் கூறுகளையும் உள்ளடக்கியுள்ளது. மேலும் இது கடலோர மாவட்டங்களிலும் வடிநிலப்பகுதிகளில் ஏற்படும் அதிக மழை வெள்ளத்தைத் தாங்கி வளரும் வகையில் உருவாக்கப்பட்டுள்ளது.
# கோவை - 43 (துணை - 1)

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# சர்வதேச போட்டிகளில் விராட் கோலி அடித்த நூறுகள்

விராட் கோலி இந்தியத் துடுப்பாட்ட அணி வீரர் மற்றும் தலைவர் ஆவார். வலதுகை மட்டையாளரான இவர் சர்வதேச போட்டிகளில் அதிக நூறுகள் அடித்த வீரர்கள் தரவரிசையில் ஐந்தாவது இடத்தில் உள்ளார். 25 தேர்வுத் துடுப்பாட்ட நூறுகள் மற்றும் 41 ஒருநாள் பன்னாட்டுத் துடுப்பாட்ட நூறு ஓட்டங்கள் எடுத்துள்ளார். இலங்கைத் துடுப்பாட்ட அணிக்கு எதிராக 2008 இல் நடைபெற்ற ஒருநாள் பன்னாட்டுத் துடுப்பாட்டப் போட்டியில் அறிமுகமானார்.
# காத்தரைன் பிரீமன்

**காத்தரைன் கெய்னெசு பிரீமன்** (*Katherine H. Freeman*) அமெரிக்காவின் பென்சில்வேனியா பல்கலைக்கழகத்தின் புவி, கோள் அறிவியல் புலங்கள் துறையின் பேராசிரியராவார். சக மதிப்பாய்வு செய்யப்பட்ட அறிவியல் இதழான பூமி மற்றும் கிரக அறிவியலின் வருடாந்திர மதிப்பாய்வு இதழில் இணை ஆசிரியராக இருந்தார்.
# காரீ ஆண்டர்சன்

**காரீ ஆண்டர்சன்** *(Carrie Anderson)* ஓர் அமெரிக்கக் கோள் அறிவியலாளர் ஆவார். இவர் நாசாவின் கோடார்டு விண்வெளிப் பறப்பு மையத்தில் பணிபுரிகிறார்.
# காரீ ஆண்டர்சன்

## கல்வி

ஆண்டர்சன் அரிசோனாவைச் சேர்ந்தவர். 2000 ஆம் ஆண்டில் அரிசோனா மாநில பல்கலைக்கழகத்தில் படித்து இயற்பியலில் இளநிலை பட்டம் பெற்றார். பட்டப்படிப்பு முடிந்ததும் நாசாவில் முனைவர் பட்டம் பெற்றவர்களுக்குக் கிடைக்கும் பயிற்சி சார்ந்த நிலை உறுப்பினர் ஆனார்.
# ஆண்ட்ராய்டு பை

**ஆண்ட்ராய்டு பை (Android Pie)** என்பது ஆண்ட்ராய்டு இயக்க முறைமையின் ஏழாவது பெரிய பதிப்பு மற்றும் பதினாறாவது ஆண்ட்ராய்டு இயக்கு தளப் பதிப்பாகும்.
# ஆண்ட்ராய்டு பை

## வரலாறு

இதன் முதன் அறிவிப்பினை கூகுள் நிறுவனம் மார்ச் 7, 2018 இல் அறிவித்தது. அன்றே இதன் மேம்பாட்டாளர் பதிப்பு வெளியிடப்பட்டது. இதன் இரண்டாவது பதிப்பு மே 8, 2018 இல் வெளியிடப்பட்டது. இது ஆல்பா சோதனைபதிப்பாக கருதப்பட்டது. இதன் மூன்றாவது பதிப்பு மற்றும் இரண்டாவது ஆல்பா பதிப்பானது சூன் 6, 2018 இல் வெளியானது. பின்பு நான்காவது பதிப்பு மற்றும் மூன்றாவது ஆல்பா பதிப்பு சூலை 2, 2018 இல் வெளியானது. ஆண்ட்ராய்டு பை ஆனது சூலை 25, 2018 இல் வெளியானது.
# சூறையாடல்

**சூறையாடல்** என்பது பொருட்களைக் கண்மூடித்தனமாக கும்பலாக கொள்ளையடிப்பதாகும். இது இராணுவ அல்லது அரசியல் வெற்றியின் ஒரு பகுதியாகவோ, அல்லது பேரழிவு காலங்களிலோ, உதாரணமாக போர், இயற்கைப் பேரழிவு (சட்டம் ஒழுங்கு தற்காலிகமாக பயனற்றுப் போகும் நேரத்தில்), அல்லது கலகம் ஆகிய காலங்களிலோ ஏற்படுகிறது. பெரும் அதிர்ச்சியூட்டும் நிகழ்வுகளாக ஏற்படும் திருட்டு மற்றும் மோசடியை விவரிப்பதற்கும் இந்த வார்த்தை பரந்த அளவில் பயன்படுத்தப்படுகிறது. உதாரணமாக அரசாங்கங்கள் தனியார் அல்லது பொது சொத்துக்களை "கொள்ளையடித்தல்" போன்றவை.  
ஆயுத மோதலில், சர்வதேச சட்டத்தால் சூறையாடல் தடை செய்யப்பட்டுள்ளது. மேலும் இது ஒரு போர்க்குற்றமாகக் கருதப்படுகிறது .
# குத்தகைக்காரர்

ஒரு **குத்தகைக்காரர்** என்பவர் நடுக்கால ஐரோப்பாவின் நிலப்பிரபுத்துவ அமைப்பின் படி ஒரு நிலப்பிரபு அல்லது அரசனுடன் பரஸ்பர கடமையை ஏற்படுத்திக்கொள்பவர் ஆவார். கடமைகளானவை பொதுவாக இராணுவ ஆதரவு மற்றும் பரஸ்பர பாதுகாப்பு ஆகியவை ஆகும். இவை பொதுவாக நிலத்தைக் குத்தகைக்கு எடுப்பதற்குப் பிரதிபலனாக ஏற்படுத்தப்படுகிறது.
# இரத்த சகோதரன்

**இரத்த சகோதரன்** எனும் சொல் இருவிதமானவர்களைக் குறிக்கப் பயன்படுத்தப்படுகிறது: பிறப்பால் தொடர்புடைய ஆண், அல்லது ஒருவருக்கொருவர் விசுவாசமாக இருப்பதென முடிவெடுத்த பிறப்பால் தொடர்பற்ற இரண்டு அல்லது அதற்கு மேற்பட்ட ஆண்கள்.
# இரத்த சகோதரன்

## பிரபலமான இரத்த சகோதரர்கள்

### வரலாற்று ரீதியாக

- எசுகெய் மற்றும் தொகுருல். எசுகை செங்கிஸ் கானின் தந்தை ஆவார். தொகுருல் சீனப் பட்டமான வாங் கானால் அறியப்படுகிறார்.
- தெமுசின் (செங்கிஸ் கான்) மற்றும் சமுக்கா பால்யகால நண்பர்கள் ஆவர். இருவரும் இரத்த சகோதரர்களும் ஆவர். எனினும் சமுக்கா பிற்காலத்தில் தெமுசினுக்குத் துரோகம் செய்து, அதன் காரணமாகக் கொல்லப்படுகிறார்.
# 1,3,5-டிரையசீன்

**1,3,5-டிரையசீன்** *(1,3,5-triazine)* என்பது (HCN)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை சமச்சீர் டிரையசீன் என்ற பொருள் கொண்ட எசு-டிரையசீன், 1,3,5-மூவசீன் என்ற பெயர்களாலும் அழைக்கலாம். மேலும், ஆறு உறுப்பினர்களைக் கொண்டுள்ள பல்லினவளைய அரோமாட்டிக் வளையமாகவும், டிரையசீனின் பல்லுருவ வடிவங்களில் ஒன்றாகவும் 1,3,5-டிரையசீன் கருதப்படுகிறது. இச்சேர்மமும் இதன் வழிப்பெறுதி சேர்மங்களும் கரிம வேதியியலில் பல்வேறு வகையான பயன்பாடுகளைப் பெற்றுள்ளன.
# 1,3,5-டிரையசீன்

## தயாரிப்பு

சயனோசன் குளோரைடு அல்லது சயனிமைடு போன்ற சில நைட்ரைல்களை முப்படியாக்கல் வினைக்கு உட்படுத்துவதால் 1,3,5-டிரையசீன்கள் உருவாகின்றன. ஒரு பீனைல் தொகுதியும் 2 அமினோ பதிலிகளையும் பெற்றுள்ள பென்சோகுவானமைன் சேர்மத்தை பென்சோநைட்ரைலுடன் டைசயன்டையமைடைச் சேர்த்து வினைபுரியச் செய்து தயாரிக்கலாம் . அடால்ப்பின்னெர் கண்டறிந்த பின்னெர் தயாரிப்பு முறையில் ஆல்க்கைல் அல்லது அரைல் அமிடின் உடன் பாசுகீன் வினைபடு பொருளாகப் பயன்படுகின்றன the reactants are an alkyl or aryl amidine and phosgene . ஐதரசைடுடன் N-H மையத்தை உட்புகுத்த தாமிர கார்ப்பீனாய்டு பயன்படுத்தப்பட்டு தொடர்ந்து அமோனியம் குளோரைடு சேர்த்து சூடுபடுத்துவதாலும் டிரையசீன் உள்ளகம் உருவாகிறது .
சயனோகுவானிடின் சேர்மத்துடன் தொடர்புடைய நைட்ரைலைச் சேர்த்து ஒடுக்கத்திற்கு உட்படுத்தி குவானமீன்கள் தயாரிக்கப்படுகின்றன :.
:(H<sub>2</sub>N)<sub>2</sub>C=NCN + RCN → (CNH<sub>2</sub>)<sub>2</sub>(CR)N<sub>3</sub>
# 1,3,5-டிரையசீன்

## பயன்பாடுகள்

ஐதரசன் சயனைடு வாயுவிற்குச் சமமான வினையாக்கியாக கரிமத் தொகுப்பு வினைகளில் சமச்சீர்-டிரையசீன் பயன்படுத்தப்படுகிறது. திண்மமாக இருப்பதால் ஆய்வகங்களில் கையாள்வதற்கு ஐதரசன் சயனைடு வாயுவைக் காட்டிலும் சிலசமயங்களில் எளிமையாக இதைப் பயன்படுத்த முடிகிறது. அரோமாட்டிக் தளப்பொருட்களில் பார்மைல் குழுவை சேர்க்கப் பயன்படும் காட்டர்மான் வினையில் இதைப் பயன்படுத்துகிறார்கள் .
# 1,3,5-டிரையசீன்

## டிரையசீன் வழிப்பெறுதிகள்

N- மற்றும் C-பதிலிடப்பட்ட டிரையசீன்கள் தொழிற்சாலைகளில் பயன்படுத்தப்படுகின்றன. 1,3,5-டிரையசீனின் மிகப்பொதுவான வழிப்பெறுதியாக 1,3,5-டிரையசீன்-2,4,6-டிரையமீன் கருதப்படுகிறது. மெலாமீன் அல்லது சயனூரமைடு என்ற பெயரால் பொதுவாக இதை அழைக்கிறார்கள். சயனூரிக் அமிலம் எனப்படும் 1,3,5-டிரையசீன்-2,4,6-டிரையால் 1,3,5-டிரையசீனின் மற்றொரு முக்கியமான வழிப்பெறுதியாகும்.  
சிமாசின், அட்ராசின் போன்ற களைக்கொல்லி்களை பேரளவில் தயாரிக்கும்போது வினைத் தொடக்கப்பொருளாக சயனூரிக் குளோரைடு எனப்படும் 2,4,6-டிரைகுளோரோ-1,3,5-டிரையசீன் பயன்படுகிறது. மரக்கூழினாலான பொருட்களுடன் சகப்பிணைப்பு மூலம் பிணைக்கப்பட்ட வினைத்திற சாயங்கள் என்ற முக்கியமான குடும்பத்திற்கு குளோரினேற்ற டிரையசீன்கள் அடிப்படையாகும்  
டிரையசீன்கள் மருந்துவகைப் பொருட்களிலும் பயன்படுகின்றன..
# முசுத்தாபிசூர் ரகுமான்

**முசுத்தாபிசூர் ரகுமான்** (*Mustafizur Rahman*, பிறப்பு: 6 செப்டம்பர் 1995) வங்காளதேச பன்னாட்டுத் துடுப்பாட்ட வீரர் ஆவார். இவர் இடக்கை விரைவுப் பந்து வீசாளராக அடையாளம் காணப்படுகிறார். இவர் தான் விளையாடிய முதலாவது ஒருநாள் பன்னாட்டுத் தொடர்ப் போட்டிகளில் அதிக இலக்குகளைக் (13) கைப்பற்றி சாதனை புரிந்துள்ளார். முதலாவது தேர்வு மற்றும் ஒருநாள் போட்டிகளில் "சிறந்த ஆட்டக்காரர்" என்ற விருதையும் பெற்று சாதனை புரிந்துள்ளார்.  
ரகுமான் 2015 ஏப்ரலில் பாக்கித்தான் அணிக்கு எதிராக இ20 போட்டியில் முதன் முதலில் பன்னாட்டுப் போட்டியாளராக அறிமுகமானார். அதே ஆண்டில் தனது முதலாவது ஒருநாள் போட்டியை இந்தியாவுக்கு எதிராகவும், தேர்வுப் போட்டியை தென்னாப்பிரிக்க அணிக்கு எதிராகவும் விளையாடினார்.  
பன்னாட்டுப் போட்டிகளில் விளையாடுவதற்கு முன்னர், ரகுமான் 19-அகவைக்குட்பட்டோருக்கான 2014 உலகக்கிண்ணப் போட்டியில் விளையாடியுள்ளார். இவர் 2016 இந்தியன் பிரீமியர் லீக் போட்டிகளில் சன்ரைசர்ஸ் ஐதராபாத் அணிக்காக விளையாடினார்.
# அசிட்டோகுவானமீன்

**அசிட்டோகுவானமீன்** *(Acetoguanamine)* என்பது (CNH<sub>2</sub>)<sub>2</sub>CCH<sub>3</sub>N<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெலாமீனுடன் தொடர்பு கொண்ட சேர்மமாக இது கருதப்படுகிறது. ஆனால் ஒரு மெலாமீனில் உள்ள அமினோ தொகுதி மெத்தில் தொகுதியால் இடப்பெயர்ச்சி செய்யப்பட்டிருக்கும். மெலாமீன் பிசின்கள் தயாரிப்பில் அசிட்டோகுவானமீன் பயன்படுத்தப்படுகிறது. மெலாமீன் ((CNH2)3N3) போல குறுக்குப்பிணைப்பு பலபடியாக அசிட்டோகுவானமீன் செயல்படுவதில்லை. அசிட்டோ என்ற முன்னொட்டு வரலாற்று வழியாக வந்ததாகும். இச்சேர்மத்தில் எந்தவொரு அசிட்டைல் குழுவும் கிடையாது. பென்சோகுவானமீன் இதனுடன் தொடர்புடைய சேர்மமாகும்.
சயனோகுவானிடினுடன் அசிட்டோ நைட்ரைலைச் சேர்த்து ஒடுக்க வினைக்கு உட்படுத்துவதனால் அசிட்டோகுவானமீனை தயாரிக்க முடியும்.  
:(H<sub>2</sub>N)<sub>2</sub>C=NCN + MeCN → (CNH<sub>2</sub>)<sub>2</sub>(CMe)N<sub>3</sub>
# அசிட்டோகுவானமீன்

## தற்காப்பு

வாய்வழியாக எலிகளுக்கு கொடுக்கப்படும்போதுஅசிட்டோகுவானமீனின் உயிர்கொல்லும் அளவு (LD50) 2740 மில்லிகிராம்/கிலோகிராம் ஆகும்.
# சமுக்கா

**சமுக்கா** என்பவர் மங்கோலிய இராணுவ மற்றும் அரசியல் தலைவர் ஆவார். மங்கோலியப் பழங்குடியினரை இணைப்பதில் இவர் தெமுசினுக்கு (பிற்கால செங்கிஸ் கான்) முக்கிய எதிரியாக விளங்கினார்.
# சமுக்கா

## சுயசரிதை

சமுக்கா சதரன் இனத்தில் பிறந்தார். இது கமக் மங்கோலியக் கூட்டமைப்பின் ஒரு துணை பழங்குடியினம் ஆகும். சமுக்கா தெமுசினின் பால்யகால நண்பர் மற்றும் *ஆன்டா* (இரத்த சகோதரன்) ஆவார்.  
- Heirs to Discord: The Supratribal Aspirations of Jamuqa, Toghrul, and Temüjin
- Weatherford, Jack. *Genghis Khan and the Making of the Modern World*. New York: Three Rivers, 2005. Print.
# இப்ராகிம் முகமது சாலி

**இப்ராகிம் முகமது சாலி (**Ibrahim Mohamed Solih (; ; பிறப்பு மே 4, 1964) என்பவர் மாலைத்தீவுகள் அரசியல்வாதி ஆவார். 2018 ஆம் ஆண்டில் மாலைத்தீவுகளில் நடைபெற்ற பிரதமர் தேர்தலில் தற்போது பிரதமர் பதவி வகிக்கும் அப்துல்லா யாமீனை வெற்றி பெற்று நவம்பர் 17,2018 இல் பிரதமராக பெறுபேற்க உள்ளார்.  
தனது 30 ஆம் வயதில் சொந்த தொகுதியான ஃபாதிப்பொகுவில் இருந்து 1994 ஆம் ஆண்டில் நாடாளுமன்ற உறுப்பினராகத் தேர்வானார். மாலைத்தீவுகள் விடுதலைக் கழகத்திலும் (எம் டி பி) 2003 முதல் 2008 வரை நடைபெற்ற மாலைத்தீவுகள் அரசியல் சீர்திருத்த நடவடிக்கைகளிலும் இவரின் பங்கு மிக முக்கியமானதாகக் கருதப்படுகிறது. இந்த சீர்திருத்த நடவடிக்கைகளின் மூலம் நவீனத்துவ அரசியலமைப்பு மற்றும் பலகட்சி ஜனநாயகம் போன்றவற்றை வரலாற்றிலேயெ இந்தக் கட்சி முதல் முறையாக ஏற்றுக்கொள்ள வழிவகை செய்யப்பட்டது. நாடாளுமன்ற உறுப்பினர்களிலேயே மூத்த உறுப்பினராகவும் நாட்டுச் சட்ட மாமன்றத்திலும் செயல்பட்டு வருகிறார்.
# தகுதி அடிப்படை

**தகுதி அடிப்படை** என்பது ஒரு அரசியல் தத்துவம் ஆகும். பொருட்செல்வம் அல்லது அதிகாரம் ஒருவருக்கு திறமை, மற்றும் சாதனை அடிப்படையில் கிடைக்க வேண்டுமேயன்றி ஆண், பெண் பேதம், இனம் அல்லது செல்வம் ஆகியவற்றின் அடிப்படையில் கிடைக்கக் கூடாது என்பதே இதன் அடிப்படை ஆகும்.
# தகுதி அடிப்படை

### 17ம் நூற்றாண்டு: ஐரோப்பாவுக்குப் பரவல்

இந்தத் தத்துவம் சீனாவில் இருந்து பிரித்தானிய இந்தியாவிற்கு 17ம் நூற்றாண்டிலும், பின்னர் ஐரோப்பா மற்றும் அமெரிக்க ஐக்கிய நாடுகளுக்கும் பரவியது.
# தெங்கிரி மதம்

**தெங்கிரி மதம்** என்பது ஒரு நடு ஆசிய மதம் ஆகும். ஷாமன் மதம் உள்ளிட்ட பல மதங்கள் ஒரு தொகுப்பாக தெங்கிரி மதம் என்று அழைக்கப்படுகின்றன. இது துருக்கியர்கள், மங்கோலியர்கள், ஹங்கேரியர்கள், சியோக்னு, ஹூனர்கள் மற்றும் பண்டைய ஐந்து துருக்கிய மாநிலங்கள்: கோதுர்க் ககானேடு, மேற்கு துருக்கிய ககானேடு, பெரிய பல்கேரியா, பல்கேரியப் பேரரசு மற்றும் கிழக்கு துருக்கியா (கசாரியா) ஆகியவற்றின் மதம் ஆகும். துருக்கிய புராணமான *இர்க் பிடிக்கில்*, தெங்கிரி *துருக் தங்ரிசி* (துருக்கியர்களின் கடவுள்) என்று குறிப்பிடப்பட்டுள்ளார்.  
1990களில் சோவியத் ஒன்றியம் கலைக்கப்பட்ட பிறகு தெங்கிரி மதம் நடு ஆசியாவின் துருக்கிய நாடுகளின் (தாதர்த்தான், புர்யாத்தியா, கிர்கிசுத்தான் மற்றும் கசக்கஸ்த்தான் உட்பட) அறிவுசார் வட்டங்களில் பரிந்துரைக்கப்படுகிறது. இம்மதம் இன்னும் பின்பற்றப்படுகிறது. இது சகா குடியரசு, காகஸ்ஸியா, துவா மற்றும் பிற சைபீரியத் துருக்கிய நாடுகளில் ஒழுங்கமைக்கப்பட்ட மறுமலர்ச்சிக்கு உள்ளாகியுள்ளது. தெங்கிரி மதம் போலவே உள்ள புர்கான் மதம் அல்த்தாய் குடியரசில் பின்பற்றப்படுகிறது.  
மங்கோலிய மொழியில் *குக் தெங்கிரி* என்பதன் பொருள் "நீல வானம்" ஆகும். மங்கோலியர்கள் இன்றும் *முன்க் குக் தெங்கிரியை* ("எல்லையற்ற நீல வானம்") பிரார்த்தனை செய்கின்றனர். சில நேரங்களில் மங்கோலியா செய்யுள் நடையில் "எல்லையற்ற நீல வான நிலம்" (*முன்க் குக் தெங்கிரீன் ஓரோன்*) என்று மங்கோலியர்களால் அழைக்கப்படுகிறது. நவீன துருக்கியில், தெங்கிரி மதம் *கோக்தன்ரி தினி* ("வான் கடவுள் மதம்") என்று அழைக்கப்படுகிறது; துருக்கியச் சொற்களான "கோக்" (வானம்) மற்றும் "தன்ரி" (கடவுள்) முறையே மங்கோலியச் சொற்களான *குக்* (நீலம்) மற்றும் *தெங்கிரி* (வானம்) உடன் பொருந்துகின்றன. ஹங்கேரிய தொல்பொருள் ஆய்வின்படி, கி.பி. 10ம் நூற்றாண்டு இறுதி வரை (கிறித்தவ மதத்திற்கு முன்பு) ஹங்கேரியர்களின் மதம் தெங்கிரி மதம் ஆகும்.
# தெங்கிரி மதம்

## பின்னணி

நான்காம் இன்னோசன்டுக்கு குயுக் கான் எழுதிய கடிதத்தில் இருந்த முத்திரை, 1246. முதல் நான்கு சொற்கள், மேல் இருந்து கீழ், இடம் இருந்து வலம், "மோங்கே தெங்கிரி-யின் குச்சுந்துர்" – "*எல்லையற்ற சொர்க்கத்தின் சக்தியின் கீழ்*".]]  
தெங்கிரி மதத்தினர் தாங்கள் வாழக் காரணம் எல்லையற்ற நீல வானம் (தெங்கிரி), வளமான தாய்-பூமி ஆன்மா (எஜே) மற்றும் வானத்தின் தூய ஆன்மாவாகக் கருதப்படும் ஆட்சியாளர் ஆகியோர் என நினைக்கின்றனர். சொர்க்கம், பூமி, மற்றும் இயற்கை மற்றும் முன்னோர்களின் ஆன்மாக்கள் எல்லாத் தேவைகளையும் பூர்த்தி செய்து அனைத்து மனிதர்களையும் காப்பதாகக் கருதுகின்றனர். நேர்மையான, மரியாதைக்குரிய வாழ்க்கையை வாழ்வதன் மூலம் ஒரு மனிதன் தன் உலகத்தை சமநிலையிலும், தன் தனிப்பட்ட காற்றுக் குதிரை அல்லது ஆன்மாவை சரியாக ஆக்கவும் முடியும் எனக் கருதுகின்றனர். வடக்குக் காக்கேசியாவின் ஹூனர்கள் இரு கடவுள்களில் நம்பிக்கை வைத்திருந்ததாகக் கூறப்படுகிறது: தங்கிரி ஹான் (அல்லது தெங்கிரி கான்) மற்றும் குவர். இதில் தங்கிரி ஹான் பாரசீகக் கடவுளான அஸ்பன்டியட்டுடன் ஒப்பிடப்படுகிறார். அஸ்பன்டியட்டுக்கு குதிரைகள் பலியிடப்பட்டன. குவர் மின்னலால் தண்டிப்பதாக கருதப்பட்டது.  
*கிர்கிஸ்* என்றால் "நாங்கள் நாற்பது" என்று கிர்கிஸ் மொழியில் பொருள். கிர்கிசுத்தானின் கொடி 40 சீரான இடைவெளியுடைய கதிர்களைக் கொண்டுள்ளது. பாரசீகத்தின் சசானியப் பேரரசுக்கு எதிராக பைசாந்தியம் மற்றும் கோக்துருக்கியர்கள் இணைந்து போரிட்டபோது தெங்கிரி மதத்தைச் சேர்ந்த கசர்கள் 40,000 வீரர்களை அனுப்பி ஹெராக்லியசுக்கு உதவியதாகக் கூறப்படுகிறது.  
பல கிர்கிசுத்தான் அரசியல்வாதிகள் உணரப்பட்ட கருத்தியல் வெற்றிடத்தை நிரப்ப தெங்கிரி மதத்தைப் பரிந்துரைக்கின்றனர். மாநில செயலாளரும், கிர்கிசுத்தான் அரசு தங்கச் சுரங்க நிறுவனத்தின் முன்னாள் தலைவருமான தஸ்தன் சரிகுலோவ் தெங்கிரி ஓர்டோ (தெங்கிரி இராணுவம்) என்கிற ஒரு குழுவை ஏற்படுத்தியுள்ளார். இக்குழு தெங்கிரி மதத்தின் மதிப்புகள் மற்றும் மரபுகளை ஊக்குவிக்கிறது. சரிகுலோவ் பிஸ்கெக்கில் உள்ள ஒரு தெங்கிரி மத அமைப்புக்கும் தலைமை தங்கியுள்ளார். இந்த அமைப்பை சுமார் 500,000 பின்பற்றுவதாகவும் கூறியுள்ளார். இந்த அமைப்பு தெங்கிரி மத ஆய்வுகளுக்கு ஒரு சர்வதேச அறிவியல் மையமாகவும் செயல்படுகிறது.  
தெங்கிரி மதம் பற்றிய கட்டுரைகள் கிர்கிசுத்தான் மற்றும் கசக்கஸ்தான் நாடுகளில் சமூக அறிவியல் பத்திரிகைகளில் வெளியிடப்பட்டுள்ளன. கசக்கஸ்தான் சனாதிபதி நூர்சுல்தான் நசர்பயேவ் மற்றும் கிர்கிசுத்தானின் முன்னாள் சனாதிபதி அஸ்கர் அகயேவ் ஆகியோர் தெங்கிரி மதத்தைத் துருக்கிய மக்களின் தேசிய, "இயற்கை" மதம் என்று அழைத்துள்ளனர்.
# தெங்கிரி மதம்

## சின்னங்கள்

- குன் அனா - சூரியன் (பெரும்பாலான கொடிகளில் இடம்பெற்றுள்ளது)
- உமய் – பெண் கடவுள்
- பய்-உல்கன் – தெங்கிரிக்குப் பிறகு பெரிய கடவுள்
- எர்க்லிக் – விண்வெளியின் கடவுள்
- எர்லிக் – இறப்பின் கடவுள்
- சகா குடியரசின் கொடி
- கசக்கஸ்தான் தேசியக் கொடி
- சுவாஷியா கொடி
- கோக்துர்க் நாணயங்கள்
- வாழ்க்கை மரம்
- ஒக்சோகோ
# 2018 சுலாவெசி நிலநடுக்கம்

**சுலாவெசி நிலநடுக்கம்** 2018 செப்டம்பர் 28 அன்று இடம்பெற்றது. இந்த ஆழக்குறைவான 7.5 அளவு நிலநடுக்கம் இந்தோனேசியாவின் சுலாவெசி தீவுகளின் முனகாசா மூவலந்தீவில் இடம்பெற்றது. இது மத்திய சுலாவெசி மாகாணத்தின் மலைப்பகுதிகளில் மையம் கொண்டிருந்தது. மாகாணத் தலைநகர் பாலுவில் இருந்து நிலநடுக்க மையம் 77 கி.மீ. தூரத்தில் அமைந்திருந்தது. நிலநடுக்கத்தின் தாக்கம் கிழக்கு கலிமந்தனில் சமாரிண்டா வரையும், மலேசியாவில் தாவாவ் வரையிலும் உணரப்பட்டது. இந்நிகழ்வுக்கு முன்னால், செப்டம்பர் 28 காலையில் 6.1 அளவு முன்னதிர்வுகள் இடம்பெற்றன. ஆனாலும், பாலு நகரை ஆழிப்பேரலை தாக்கி வீடுகளையும் கட்டடங்களையும் தாக்கியதில் 1,763 பேர் வரையில் உயிரிழந்தனர், 2,549 பேர் காயமடைந்தனர். 5,000 பேரை காணவில்லை என அறிவிக்கப்பட்டுள்ளது.
# மணிமுத்தாறு (தாமிரபரணியின் துணை ஆறு)

**மணிமுத்தாறு** தென்னிந்தியாவில் தமிழ்நாடு மாநிலத்தில், திருநெல்வேலி மாவட்டத்தில் மேற்கு தொடர்ச்சி மலையின் கிழக்குச் சாரலில் உருவாகிறது. இது தாமிரபரணி நதியின் முக்கிய துணை நதி ஆகும்.  
சிங்கம்பட்டி ஜமீந்தாருக்கு முன்னாளில் சொந்தமாக இருந்ததும், தற்சமயம் அம்பாசமுத்திரம் வட்டத்தில் உள்ளதும் 1300 மீ உயரம் கொண்டதுமான ஒரு மலைச்சிகரத்தில் அடர்ந்த காட்டின் இடையே உருவாகி 9 கி.மீ மட்டுமே ஓடி கல்லிடைக்குறிச்சிக்கு அருகே தாமிரபரணி நதியைச் சென்றடைகிறது.  
இந்நதி எப்பொழும் நீர் நிறைந்து இருப்பதால் தாமிரபரணிக்கு இது கணிசமான அளவு நீரைச் சேர்க்கிறது.  
இந்நதி தாமிரபரணியுடன் சேருவதற்கு 3 கி.மீ முன்பு இதன் குறுக்கே அணைக்கட்டு 1957ல் கட்டப்பட்டது.
# பெரும் நீல மலைகள் பகுதி

**பெரும் நீலமலைப் பகுதி** (Greater Blue Mountains Area), ஆசுத்திரேலியாவின் நியூ சவுத் வேல்சில் உள்ள ஒரு உலக பாரம்பரியக் களம் ஆகும். 1,032,649 எக்டேர் பரப்பளவு கொண்ட இப்பகுதி 2000 ஆம் ஆண்டில் இடம்பெற்ற உலக பாரம்பரியக் குழுவின் 24 ஆவது அமர்வில் உலக பாரம்பரியப் பட்டியலில் சேர்த்துக்கொள்ளப்பட்டது.
# பெரும் நீல மலைகள் பகுதி

## விபரங்கள்

இப்பகுதி, உயிரினங்கள் நிரம்பிக் காணப்படும் கரடுமுரடான மேட்டுச் சமவெளிகளையும், செங்குத்தான மலை முகப்புக்களையும், ஆழமான, அணுகுவதற்குக் கடினமான பள்ளத்தாக்குகளையும், ஆறுகளையும், ஏரிகளையும் கொண்டது. இந்த இயற்கையான இடத்தில் காணப்படும் அரிய தாவரங்களும், விலங்குகளும், ஆசுத்திரேலியாவின் தொன்மை, உயிரினப் பல்வகைமை என்பன குறித்த சிறப்பை எடுத்துக்காட்டுகின்றன. இது ஆசுத்திரேலியாவின் தனித் தன்மை வாய்ந்த இயூகலிப்தசு தாவரங்களினதும், அது சார்ந்த தாவரங்கள், விலங்குகள் ஆகியவற்றினதும் கூர்ப்பின் கதையைக் கூறுகின்றது.
# பாம்பாறு (தென் தமிழ்நாடு)

**பாம்பாறு** அல்லது **சர்ப்ப நதி** எனப்படும் இந்த ஆறு, தமிழ்நாட்டிலுள்ள சிவகங்கை, புதுக்கோட்டை, இராமநாதபுரம் மாவட்டங்களில் பாய்கிறது. புதுக்கோட்டை மாவட்டத்தில் உள்ள பெருங்கனூருக்கு அருகே உருவாகிறது. சுமார் 50 கி.மீ. (31 மைல்) ஓடி திருப்புனவாசல் என்ற புண்ணிய தலத்திற்கு அருகே சென்று வங்காள விரிகுடாவில் கலக்கிறது. தற்சமயம் புதுக்கோட்டை மாவட்டம் மற்றும் சிவகங்கை/ராமநாதபுரம் மாவட்டங்களுக்கிடையே எல்லையாக உள்ளது.
# Module:Location map/data/Australia New South Wales

return {
name = 'நியூ சவுத் வேல்ஸ்',
top = -27.9,
bottom = -37.8,
= 140.6,
= 153.9,
image = 'Australia New South Wales location map blank.svg',
image1 = 'Australia New South Wales relief location map.png',
image2 = 'Australia New South Wales location map.svg'
}
# லெஸ்லி ஆரோன்

**லெஸ்லி ஆரோன் (**Leslie Aaron) இந்தியத் துடுப்பாட்ட வீரர் ஆவார். வலதுகை மட்டையாளரான இவர் வலதுகை மித பந்துவீச்சாளருமான இவர் கேரள அணிக்காக விளையாடினார். இவர் கேரள மாநிலம், கண்ணூரில் பிறந்தார்.  
ஆரோன் ஒரு முதல் தரத் துடுப்பாட்டத்தில் விளையாடியுள்ளார். 1958 - 1959 ஆம் ஆண்டுகளில் நடைபெற்ற ரஞ்சிக் கோப்பைத் தொடரில், சென்னை<nowiki/>அணிக்கு எதிரான போட்டியில் விளையாடினார். இதன் முதல் ஆட்டப்பகுதியில் 4 ஓட்டங்களும், இரண்டாவது ஆட்டப் பகுதியில் ஓட்டங்கள் எதுவும் எடுக்காமலும் ஆட்டமிழந்தார். பந்துவீச்சில் 33 ஓவர்கள் வீசி வமன் குமார் உள்ளிட்ட 5 இலக்குகளைக் கைப்பற்றினார்.
# காரா கிதை

**காரா கிதை** (; 1124–1218), **காரா கிதன் கானரசு** அல்லது **மேற்கு லியாவோ** , அலுவல் ரீதியாக **பெரிய லியாவோ** , என்பது நடு ஆசியாவில் இருந்த ஒரு சீனமயமாக்கப்பட்ட கிதான் பேரரசு ஆகும். இதை எலு தசி என்பவர் தோற்றுவித்தார். இவர் தங்கள் பூர்வீக இடமான வடக்கு மற்றும் வடமேற்கு சீனாவில் சுரசன்களின் தாக்குதலில் இருந்து எஞ்சிய லியாவோ வம்சத்தினரைக் கொண்டு இதைத் தோற்றுவித்தார். நைமர்கள் குச்லுக் தலைமையில் இதை கி.பி. 1211ல் கைப்பற்றினர்; பாரம்பரிய சீன, பாரசீக, மற்றும் அரேபிய நூல்கள் இக்கைப்பற்றலோடு காரா கிதை ஆட்சி முடிவுக்கு வந்தது என்கின்றன. இப்பேரரசு கி.பி. 1218ல் மங்கோலியப் பேரரசால் கைப்பற்றப்பட்டது.
# சாண்டி ஆரோன்

**சாண்டி ஆரோன் (**Sandy Aaron (சூன் 22, 1928 – ஏப்ரல் 26, 2016) என்பவர் முன்னாள் இந்தியத் துடுப்பாட்ட வீரர் ஆவார். இவர் 1957 களில் கொச்சி மற்றும் கேரள மாநில அணிகளுக்காக முதல் தரத் துடுப்பாட்டப் போட்டிகளில் விளையாடினார்.  
தனது முதல் போட்டியில் 77 ஓட்டங்கள் விட்டுக்கொடுத்து 5 இலக்குகளைக் கைப்பற்றினார். மேலும் இரண்டாவது ஆட்டப் பகுதியில் 40 ஓட்டங்கள் விட்டுக்கொடுத்து 1 இலக்குகளைக் கைப்பற்றினார். மட்டையாட்டத்தில் 29 மற்றும் 40 ஓட்டங்கள் எடுத்தார்.
# செக்கச்சிவந்த வானம்

**செக்கச்சிவந்த வானம்** (Chekka Chivantha Vaanam) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படம் காற்று வெளியிடை படத்திற்குப் பிறகு இயக்குநர் மணிரத்னம் தமிழில் இயக்கியுள்ள திரைப்படம் ஆகும். இத்திரைப்படத்தில் சிம்பு, அர்விந்த் சுவாமி, விஜய் சேதுபதி, அருண் விஜய், பிரகாஷ் ராஜ், ஜோதிகா, அதிதி, ஐஸ்வர்யா ராஜேஷ் ஆகியோர் நடித்துள்ளனர். ஏ. ஆர். ரகுமான்னால் இயற்றப்பட்ட இசை மற்றும் சந்தோஷ் சிவனின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 27, 2018 அன்று வெளியானது. இது கொரிய மொழியில் வெளியான New World திரைப்படத்தை தழுவி எடுக்கப்பட்டுள்ளது.
# செக்கச்சிவந்த வானம்

## கதைக்களம்

பிரகாஷ் ராஜ் ஒரு தாதா. குற்றத் தொழில்களைத் தனது அடியாட்கள் படையைக் கொண்டு செய்து முடிப்பவர். அவரைக் கொலை செய்ய யாரோ முயற்சிக்கிறார்கள். பிரகாஷ் ராஜின் மகன்களாக வரும் அரவிந்த் சாமி, அருண் விஜய், சிம்பு ஆகியோர் நடித்துள்ளனர். கதைப்படி, அரவிந்த்சாமி அப்பாவின் வலதுகரமாக இருக்கிறார். அருண் விஜய் துபாயில் ஒரு வணிகராக இருக்கிறார். சிம்பு செர்பியாவில் ஆயுதக் கடத்தல் செய்கிறார். பிரகாஷ் ராஜ் மாரடைப்பில் இறக்க அவரின் இடத்தை அரவிந்த்சாமி பிடிக்கிறார். இதன் காரணமாக கோபமடைந்த அருண்விஜய் மற்றும் சிம்பு ஆகியோர் அரவிந்த்சாமியை ஆட்டம் காண வைக்க முயற்சிக்கிறார்கள். அப்பாவின் இடத்தை அரவிந்த்சாமி தக்க வைத்துக் கொண்டாரா? இழந்தாரா? என்பதே மீதிக் கதையாகும்.
# செக்கச்சிவந்த வானம்

## நடிப்பு

- அரவிந்த்சாமி
- சிம்பு
- விஜய் சேதுபதி
- அருண் விஜய்
- பிரகாஷ் ராஜ்
- தியாகராஜன்
- ஜெயசுதா
- ஜோதிகா
- ஐஸ்வர்யா ராஜேஷ்
- அதிதி ராவ் ஹைதாரி
- மன்சூர் அலி கான்
# மசாமுனே

**மசாமுனே** ( (<span lang="ja">正宗</span>), also known as (<span lang="ja">五郎入道正宗</span>, Priest Gorō Masamune, c.1264–1343 AD), என்பவர் சப்பானின் சாமுராய்களுக்கான தலைசிறந்த வாள்களை உருவாக்கியவர் என்ற புகழைப் பெற்றவர் ஆவார். சப்பானிய மொழியில் டாச்சி மற்றும் தந்தோ என்று குறிப்பிடப்படும் வாட்கள் மற்றும் குத்துவாட்களை இவர் உருவாக்கினார். மசாமுனே வாழ்ந்த காலகட்டம் குறித்த சரியான தகவல் இல்லை (இருப்பினும், 1906 இல், சீலியா நட்டுல் வெளியிட்ட, 'the Earliest Historical Relations between Mexico and Japan, from original documents preserved in Spain and Japan', என்ற நூலின் 32 ஆம் பக்கத்தில் எசுபானிய தளபதியான விஸ்கானோ என்பவரால் கி.பி. 1611 இல் ஆக்ஸோவின் சக்திவாய்ந்த தலைவன் என்று மசாமுனே குறிப்பிடப்படுகிறார். ) 13ஆம் நூற்றாண்டின் பிற்பகுதி மற்றும் 14 ஆம் நூற்றாண்டின் முற்பகுதிகளில், அதாவது 1288-1328 ஆம் ஆண்டுகளில் இவர் ஏராளமான சிறந்த வாள்களைச் உருவாக்கினார் என்பது பொதுவாக ஒப்புக் கொள்ளப்படுகிறது. சில தரவுகள் அவருடைய குடும்பப் பெயரை ஒக்காசாகி எனக் குறிப்பிடுகின்றன, ஆனால் சில ஆய்வாளர்கள் டோகுகவா குடும்பத்தின் பெருமையை பறைசாற்றுவதற்காக உருவாக்கப்பட்ட ஒரு கற்பனை பாத்திரம் என்றும் கருதுகின்றனர்.  
காமகுரா காலத்தின் கடைசி பகுதியில் (1288-1328) சாகிமியா மாகாணத்தில் மசாமுனே பணியாற்றியதாக நம்பப்படுகிறது.  
*சப்பான் வாள் தயாரிப்பு போட்டி*யின் விருதானது மசாமுனே பரிசு என்று அழைக்கப்படுகிறது. இது ஆண்டுதோறும் வழங்கப்படாவிட்டாலும் தலைசிறந்த வாளை உருவாக்குபவருக்கு வழங்கப்படுகிறது.
# மசாமுனே

## தனித்தன்மை

வாள் தயாரிக்க தேவைப்படும் எஃகானது பெரும்பாலும் தூய்மையற்றதாக தரமில்லாமல் கிடைத்த அக்காலத்தில் தயாரிக்கப்பட்ட மசாமுனேவின் வாள்கள் அதன் அழகுக்கும் தரத்துக்கும் புகழ்பெற்றவையாக விளங்கின என்பது குறிப்பிடத் தக்கது. தான் உருவாக்கிய வாள்களில் மசாமுனே, தன் பெயரை பொறித்திருந்தார் (மற்ற கலைப் படைப்புகளைப் போல).  
மசாமுனே பெயர் பொறித்த வாள்கள் அரிதானவை. அத்தகைய வாள்களுக்கு எடுத்துக்காட்டாக ஹோஞ்ஜோ, ஃப்யூடோ மசாமுனே, முஸாஷி மசாமுனே, ஹோச்சோ மசாமுனே, கோடேகிரி மசாமுனே போன்றவை மசாமுனே தயாரித்த உண்மையான சரித்திரப் புகழ்பெற்ற சாமுராய் வாள்களாக ஏற்றுக்கொள்ளப்படுகின்றன.
# மசாமுனே

## முராமசா மற்றும் மசாமுனே குறித்த கதைகள்

இங்கு நிலவும் ஒரு தொன்மக் கதையின்படி மசாமுனேவின் மாணவரான முராமசாவுக்கும் அவரது ஆசானான மசாமுனேவுக்கும் இடையில் தங்களில் யார் சிறந்த வாள் தயாரிப்பாளர் என்பது குறித்து வாக்குவாதம் ஏற்படுகிறது. இதை சோதித்துப் பார்க்க இருவரும் தனித்தனியாக தங்கள் திறமையைப் பயன்படுத்தி வாள்களைத் தயாரித்து, அதை சோதிக்க முடிவு செய்கின்றனர். போட்டியின்போது இருவர் தயாரித்த வாளை ஆற்று நீரில் நின்று அருகில் உள்ள பொருட்களை வாள் முனைகளால் வெட்டியபடி வீடுகின்றனர். முராமசாவின் வாளான, ஜூச்சி யோசாம் ( (<span lang="ja">十千夜寒</span>, "10,000 Cold Nights") காற்றைக் கிழித்துக்கொண்டு, நீரைத் துளைத்துக்கொண்டு, இடைப்பட்ட இலைகளை எல்லாம் சரசரவெனக் கிழித்துக்கொண்டு, எதிர் வந்த மீன்களை எல்லாம் மளமளவெனத் துண்டாக்கியபடி ஆற்றின் அடித்தரையில் குத்தி நின்றது. தன் மாணவனின் திறமையான பணியை மனம் லயித்தபடி பாத்த மசாமுனே தன் வாளான யவரகா-டீ யை ( (<span lang="ja">柔らかい手</span>, "Tender Hands"), நீரை நோக்கி வீசினார். அது காற்றை மென்மையாகத் தழுவியபடியும், நீரின் ஓட்டத்தைப் பாதிக்காதபடியும் தன்மையாக இறங்கியது. இலைகள் வாளின் கூர்மையால் கிழிந்தன. ஆனாலும் வாள், மீன்களை எந்த விதத்திலும் பாதிக்காமல் ஆற்றின் தரையைச் சென்றடைந்தது. யாருடைய வாள் சிறந்தது என்ற முடிவை அறிவிக்கும் பொறுப்பு ஒரு துறவியிடம் ஒப்படைக்கப்பட்டிருந்தது. அந்தத் துறவி கீழ்கண்டவாறு தன் முடிவைச் சொன்னார்.  
: "முதல் வாளான முராமசாவின் வாள் இரத்த வெறி பிடித்தது. எதை வெட்டுகிறோம், யாரை வெட்டுகிறோம் என்று பிரித்து உணரத் தெரியாத தீய வாள். அது ஒரு பட்டாம்பூச்சியைக்கூட எதிரியின் தலையைப்போல வெட்டிவிடும். மசாமுனேவின் வாளுக்கு எதை வெட்ட வேண்டும், யாரை வெட்ட வேண்டும் என்ற புரிதல் இருக்கிறது. அப்பாவி உயிர்களை எந்த விதத்திலும் பாதிக்காத அற்புதமான வாள், மசாமுனேவினுடையதே."  
கதையின் இன்னொரு வடிவத்தில் இரண்டு வாள்களும் இலைகளை வெட்டின இதில் மசாமுனேவின் வாளால் வெட்டப்பட்ட இலைகள் வாளின் கூர்மையால் கிழிந்தன என்றாலும், அடுத்த விநாடியே அவை ஒட்டிக் கொண்டன.  
இன்னொரு கதையில் முராமசா மற்றும் மசாமுனே ஆகிய இருவரும் ஷோகன் எனப்படும் சக்கரவர்த்திக்கு வாள் செய்ய அழைக்கப்பட்டனர். இருவராலும் தயாரிக்கப்பட்ட வாள்களில் எது சிறந்த வாள் என்பதற்கான வாள்வீச்சு ஒரு அருவியில் நடைபெற்றது. இதன் முடிவாக மற்ற கதைகளைப் போலவே மசாமுனே தயாரித்த வாளானது புனித வாளாக அறிவிக்கப்பட்டது. கதையின் ஒரு பதிப்பில், தீய வாள்களை உருவாக்கியதற்காக முராமசா கொல்லப்பட்டார்.  
இந்த இருவர் குறித்து அறியப்பட்ட இந்த தொன்மங்களும் வரலாற்று ரீதியாக ஏற்கப்படாதவை என்றாலும், இந்த இரு கருமான்களும் அவர்களின் காலங்களுக்கான அடையாளங்களாக பரவலாகக் கருதப்படுகின்றனர்.
# மசாமுனே

## மாணவர்கள்

மசாமுனேவுக்கு 15 மாணவர்கள் இருந்ததாக கருதப்படுகிறது. , அவர்களில் 10 பேர் "பத்து புகழ் பெற்ற மாணவர்கள்" அல்லது "மசாமுனேவின் 10 சிறந்த சீடர்கள்" என்று அழைக்கப்படுகிறனர்.
# மசாமுனே

## வாள்கள்

### ஹோஞ்சோ மசாமுனே

ஹோஞ்ஜோ மசாமுனே ( *Honjō Masamune* ) என்ற வாளானது இவர் தயாரித்த வாள்களில் மிக முக்கியமான வாளாக கருதப்படுகிறது. சப்பானில் இதுவரை தயாரிக்கப்பட்ட வாள்களிலேயே மிகவும் நேர்த்தியுடன் அழகாகவும் வலிமையானதாகவும் உருவாக்கப்பட்ட வாள் என்ற பெருமை இதற்கு உண்டு. இது 1939 இல் ஜப்பானின் தேசிய பொக்கிசம் (Kokuhō) என வகைப்படுத்தப்பட்டது.  
இதற்கு ஹோஞ்சோ என்ற முன்னொட்டு வருவதற்கு காரணம், இந்த வாளை போர் பரிசாக பெற்ற ஹொஞ்சோ ஷிகெனகாவின் பெயராகும். பதினாறாம் நூற்றாண்டில் ஜப்பானிய ராஜ்ஜியமான யுசுகி கென்ஷின் என்ற இராச்சியத்தின் தளபதியாக இருந்த ஹோஞ்ஜோ என்பவர், போரில் எதிரி வீரரான உமானோசுகேவின் வாளால் தாக்கப்பட்டார். அந்த வாள் ஹோஞ்ஜோவின் வலிமையான தலைக்கவசத்தை இரண்டாகப் பிளந்தது. அந்த வாளின் வலிமையைக் கண்டு அதிசயித்த ஹோஞ்சோ, பிறகு சுதாரித்துக்கொண்டு எதிரியை அழித்தார்.
அந்த வாளைத் தனக்கான போர்ப் பரிசாக எடுத்துக்கொண்டார். அந்த வாள், மஸாமுனேவால் தயாரிக்கப்பட்டது. பல போர்க்களங்களைக் கண்ட பிறகும் கூர்மை குறையாமல் மின்னியது. அந்த வாளுக்கு ‘ஹோஞ்ஜோ மஸாமுனே’ என்ற பெயரே நிலைத்துவிட்டது.  
அந்த வாள் ஹோஞ்ஜோவால் 13 பெரிய தங்கக் காசுகளுக்கு இன்னொருவரிடம் விற்கப்பட்டது. இந்த வாள் பின்னர் 1000 மாய் மதிப்புக்கு கையாஹோ மைபுட்சூ சோவால் வாங்கப்பட்டது. பின்னர் டோயோட்டோமி ஹிடியோஷியிடம் இருந்து ஷிமாசு யோஷிஹிரோவிடம் சென்ற வாள், மீண்டும் ஹிடிஷோஷியிடம் வந்து, டோகூகாவா ஈயசு, டோகுகவா யோனினோபு, இறுதியாக டோகுகாவா ஐட்சுனா ஆகியோரின் கைகளுக்கு இடம் பெயர்ந்தது. இருபதாம் நூற்றாண்டில், டோகுகவா குடும்பத்தின் கீ (紀 伊) கிளையிடம் அந்த வாள் இருந்தது. இரண்டாம் உலகப் போரின்போது அந்தக் குடும்பத்தைச் சேர்ந்த லிமாஸா என்பவர், வாளின் உரிமையாளராக இருந்தார்.  
இரண்டாம் உலகப் போரின் முடிவில், சப்பானின் சரணடைவுக்குப் பின், சப்பான் அமெரிக்காவின் கட்டுப்பாட்டிச்கீழ் வந்தது. அப்போது காவல்துறை அல்லது அரசாங்க அனுமதி இன்றி சப்பானிய வாளை தயாரிக்க தடை விதிக்கப்பட்டது. இதையடுத்து லிமாஸா தன்னிடமிருந்த ஹோஞ்ஜோ மஸாமுனே உள்ளிட்ட 14 வாள்களை அருகிலுள்ள காவல் நிலையத்தில் 1945 திசம்பரில் ஒப்படைத்தார். அந்த வாள்கள் 1996 சனவரியில் செர்ஜண்ட் கோல்டி பைமோர் (ஒலிப்பில் உள்ள) என்ற அமெரிக்கரிடம் ஒப்படைக்கப்பட்டதாக சப்பானியத் தரப்பில் பதிவு செய்யப்பட்டது. ஆனால், அமெரிக்கத் தரப்பில் அப்படி ஒரு வீரர் சப்பானுக்கு அனுப்பப்பட்டதற்கான பதிவே இல்லை எனப்பட்டது. இப்போது ஹோஞ்ஜோ மஸாமுனே வாள் எங்கு இருக்கிறது என்ன ஆனது என்பதற்கான எந்தத் தகவலும் தெரியவில்லை.
# மசாமுனே

## வாள்கள்

### ஃப்யூடோ மசாமுனே

மசாமுனே கையொப்பமிட்ட கேள்விக்கு அப்பாற்பட்ட சில வாள்களில் இது ஒன்றாகும். இது டோட்டோமிமி ஹைடூகுவாவால் 1601 ஆம் ஆண்டில் 500 கனேன் பணத்துக்கு வாங்கப்பட்டது. அவரிடமிருந்து ஷோகன் ஐயசுவிடமும் அவரைச் சேர்ந்த மேயா டோஷியாவுக்கும் பின்னர் மேயா டோஷிடுனிக்கு கை மாறியது. மீண்டும் மேயா டோஷிடுனி ஷோகனுக்கு அதை மறுபடியும் அளித்தார். பின்னர், ஓவாரி டோககுவாவில் வாள் கைகொள்ளப்பட்டது. இந்த வாளஇன் தகடானது தோராயமாக 25 செமீ அளவுடையதாக இருந்தது
# மசாமுனே

## வாள்கள்

### முசாஷி மசாமுனே

முசாஷி மசாமுனே ஒரு விசித்திரமான வாளாகும்.
# டக்கர் சிலுவை

**டக்கரின் சிலுவை** (*Tucker's Cross*) என்பது 1955 ஆம் ஆண்டில் பெர்முடா கடல் ஆராய்ச்சியாளர்டெடி டக்கர்என்பவரால் கண்டுபிடிக்கப்பட்ட ஒரு மரகதம் பதித்த 22 காரட் தங்கச்சிலுவைஆகும்.1594 ஆம் ஆண்டில் மூழ்கிப் போன எசுபானிய கப்பலான சாண்ட் பெட்ரோ என்பதில்இருந்துகிடைத்ததாகநம்பப்படுகிறது.  
இதைக் கண்டுபிடித்த, டக்கர் அதன் எளிமை காரணமாக இந்தியத்தயாரிப்புச் சிலுவை என்று நம்பினார். இருப்பினும், 1997 ஆம் ஆண்டளவில்நேர்ச்சிக்குள்ளான கப்பலில் கண்டுபிடிக்கப்பட்ட மிகவிலை மதிப்புமிக்க ஒற்றைப் பொருளாக இது கருதப்பட்டது.  
1959 ஆம் ஆண்டு பெர்முடா அரசாங்கத்திற்குடக்கர்அந்தசிலுவையை ஒரு லட்சம் டாலர்என்றகுறைந்தவிலைக்கு விற்றார்.எந்தக் காரணத்தைக் கொண்டும் பெர்முடா தீவை விட்டு இந்தச் சிலுவை வெளியே போகக் கூடாது’ என்று அரசிடம் கேட்டுக் கொண்டார். சில வருடங்களுக்கு டக்கரும் அவரது மனைவியுமே அரசின் அருங்காட்சியகத்தை நடத்தும் பொறுப்பை ஏற்றுக்கொண்டனர். அங்கே அந்தச் சிலுவை பாதுகாப்பாக இருந்தது.1975இல் இங்கிலாந்து அரசிஇரண்டாம் எலிசபெத், டக்கர் சிலுவையைப் பார்வையிட பெர்முடா அருங்காட்சியகத்துக்கு வந்தார். அப்போது தங்க நிறத்தில், பச்சைக் கற்களுடன் ஒரு சிலுவை இருந்தது. ஆனால், அது போலி. அசலான டக்கர் சிலுவை காணாமல் போனது அப்போதுதான் கண்டுபிடிக்கப்பட்டது.
# வார்ப்புரு:User-uaa

<span>} (talk **·** contribs **·** <span>deleted **·** </span>[} filter log] **·** <span>SUL</span> **·** Google)<span> **•** (block · [ soft] **·** **[}} promo] · [}} cause] ·** [}} bot] **·** [ hard] **·** [}} spam] **·** [}} vandal])</span></span><noinclude>  
</noinclude>
# சோடியம் டெட்ராசல்பைடு

**சோடியம் டெட்ராசல்பைடு** *(Sodium tetrasulfide)* என்பது Na<sub>2</sub>S<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சளும் ஆரஞ்சும் கலந்த நிறத்தில் திண்மமாகக் காணப்படும் இச்சேர்மம் தண்ணீரில் நீராற்பகுப்பு அடைந்து கரைகிறது . சில சிறப்புமிக்க பலபடிகளைத் தயாரிப்பதற்கு இது முன்னோடிச் சேர்மமாக பயன்படுகிறது. சோடியம்- கந்தகம் மின்கலன்களில் முன்மாதிரி இடைநிலையாகவும் இது பயன்படுகிறது.
# சோடியம் டெட்ராசல்பைடு

## தயாரிப்பு

தனிமநிலை கந்தகம் மற்றும் ஆல்ககால் கரைசலிலுள்ள சோடியம் ஐதரோசல்பைடு ஆகியன வினைபுரிந்து சோடியம் டெட்ராசல்பைடு உருவாகிறது:  
:2NaSH + 4 S &rarr; Na<sub>2</sub>S<sub>4</sub> + H<sub>2</sub>S
# சோடியம் டெட்ராசல்பைடு

## கட்டமைப்பு

கந்தக அணுக்களின் கோணல்மாணலான சங்கிலிகளை பல்சல்பைடு எதிர்மின் அயனிகள் ஏற்றுக் கொள்கின்றன. S-S பிணைப்புகளின் பிணைப்பு இடைவெளி 2.05 Å ஆகவும் S-S-S-S பிணைப்புகளின் இருமுகக் கோண அளவு கிட்டத்தட்ட 90° ஆகவும் அமைகின்றன.
# சோடியம் டெட்ராசல்பைடு

## வினைகள் மற்றும் பயன்கள்

சோடியம் டெட்ராசல்பைடுடன் அமிலங்களைச் சேர்த்து சூடுபடுத்தினால் ஐதரசன் சல்பைடும் தனிமநிலை கந்தகமும் தோன்றுகின்றன. ஆல்க்கைலேற்றும் முகவர்களுடன் சேர்த்து சூடுபடுத்தினால் கரிம பல்சல்பைடுகள் உருவாகின்றன. குறுக்குப் பிணைப்பு முகவரான பிசு(டிரையீத்தாக்சிசிலில்புரோப்பைல்)டெட்ராசல்பைடை உற்பத்தி செய்ய பயன்படுவது இதன் வர்த்தகப் பயனாகும் :  
:Na<sub>2</sub>S<sub>4</sub> + 2 ClC<sub>3</sub>H<sub>6</sub>Si(OEt)<sub>3</sub> → S<sub>4</sub>[C<sub>3</sub>H<sub>6</sub>Si(OEt)<sub>3</sub>]<sub>2</sub> + 2 NaCl  
சிலசமயங்களில் ஒரு கலவையாக பிற பல்சல்பைடுகளுடன் சோடியம் டெட்ராசல்பைடைப் பயன்படுத்துகிறார்கள். தயோகொல் என்ற பலபடியைத் தயாரிக்கவும் இது பயன்படுகிறது. எத்திலீன் குளோரைடுடனான ஆல்க்கைலேற்றும் வினை இம்முறையில் பங்கேற்கிறது.
:Na<sub>2</sub>S<sub>4</sub> + C<sub>2</sub>H<sub>4</sub>Cl<sub>2</sub> → 1/n (C<sub>2</sub>H<sub>4</sub>)S<sub>x</sub>]<sub>n</sub> + 2 NaCl
(C<sub>2</sub>H<sub>4</sub>)S<sub>x</sub>]<sub>n</sub> (x ~ 4) என்ற தோராயமான வாய்ப்பாட்டால் இத்தகைய சேர்மங்கள் அடையாளப்படுத்தப்படுகின்றன. இவை அமிலங்கள், கரைப்பான்களால் உண்டாகும் தரங்குறைப்பு வினைகளை தீவிரமாக எதிர்க்கின்றன..
# சோடியம் தயோ ஆண்டிமோனியேட்டு

**சோடியம் தயோ ஆண்டிமோனியேட்டு** *(Sodium thioantimoniate)* என்பது Na<sub>3</sub>SbS<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தின் ஒன்பது நீரேற்று வடிவம் சிகிலிப்பெசு உப்பு என்ற பெயரால் அறியப்படுகிறது. 1799-1867 காலத்தைச் சேர்ந்த கே.எப். சிகிலிப்பெ என்பவர் இந்த உப்பைக் கண்டறிந்தார். சல்போ உப்புகளுக்கு இவை எடுத்துக்காட்டுகளாகும். கனிம வேதியியல் பண்பறி பகுப்பாய்வுகளில் இவை ஒருகாலத்தில் இன உருவாக்கிகளாக கவனத்தை ஈர்த்தன.
# சோடியம் தயோ ஆண்டிமோனியேட்டு

## கட்டமைப்பு

நீரேறிய இவ்வுப்பு நான்முக SbS43− எதிர்மின் அயனியையும் (rSb-S = 2.33 Å), நீரேறிய சோடியம் நேர்மின் அயனிகளையும் கொண்டுள்ளது. அமோனியம் மற்றும் பொட்டாசியம் உள்ளிட்ட வேறுபட்ட நேர்மின் அயனிகள் தொடர்புள்ள உப்புகளாக அறியப்படுகின்றன.  
நான்முக சோடியம் மற்றும் ஆண்டிமனி தளங்கள் கொண்ட பலபடியாக நீரற்ற உப்பு அறியப்படுகிறது.
# சோடியம் தயோ ஆண்டிமோனியேட்டு

## தயாரிப்பு

ஆண்டிமனி டிரைசல்பைடும் தனிமநிலை கந்தகம் மற்றும் ஒரு நீரிய சல்பைடு மூலம் ஆகியன வினைபுரிவதால் சோடியம் தயோ ஆண்டிமோனியேட்டு உருவாகிறது.  
:3 Na<sub>2</sub>S + 2 S + Sb<sub>2</sub>S<sub>3</sub> + 9 H<sub>2</sub>O → 2 Na<sub>3</sub>SbS<sub>4</sub>•9 H<sub>2</sub>O  
கந்தகத்தை சோடியம் ஐதராக்சைடுடன் சேர்த்து வெப்ப வினைக்கு உட்படுத்தி வினைக்குத் தேவையான சல்பைடை மறைமுகமாகவும் உற்பத்தி செய்து கொள்ள இயலும்.  
:Sb<sub>2</sub>S<sub>3</sub> + 8 NaOH + 6 S → 2 Na<sub>3</sub>SbS<sub>4</sub> + Na<sub>2</sub>SO<sub>4</sub> + 4 H<sub>2</sub>O  
மற்றொரு தயாரிப்பு முறையில் 16 பங்கு சோடியம் சல்பேட்டு, 4-5 பங்கு மரக்கரி, 13 பங்கு ஆண்டிமனி சல்பைடு ஆகியன சேர்ந்த கலவை ஒடுக்க வினைக்கு உட்படுத்தப்படுகின்றன. உருவாகும் உருகலை தண்ணிருடன் சேர்த்து பிரித்தெடுத்து நான்கு பங்கு கந்தகம் சேர்த்து சூடுபடுத்துகிறார்கள். கரைசலை ஆவியாக்கும்போது சோடியம் தயோ ஆண்டிமோனியேட்டு படிகமாகிறது. பெரிய நான்முகியான இது நீரில் கரைகிறது. நீரற்ற உப்பை எளிதாகச் சூடுபடுத்தி உருக்க முடியும். நீரேறிய நிலையில் ஈரக்காற்றில் சிவப்பு படலம் உருவாகிறது.  
தேவையான ஆண்டிமனி(III) சல்பைடு நேரடியாக ஆண்டிமனி(III) சேர்மம் ஒன்றுடன் சல்பைடு மூலங்கள் ஒன்றைச் சேர்த்து சுடுபடுத்தி வழக்கமான தயாரிப்பு முறையில் தயாரித்துக் கொள்ளப்படுகிறது.  
:2 SbCl<sub>3</sub> + 3 H<sub>2</sub>S → Sb<sub>2</sub>S<sub>3</sub> + 6 HCl
# சோடியம் தயோ ஆண்டிமோனியேட்டு

## வினைகள்

நீரேற்று வடிவம் தண்ணீரில் கரைந்து நான்முக SbS<sub>4</sub><sup>3−</sup> அயனியைத் தருகிறது. உப்பை அமிலமாக்கல் வினையின் மூலம் குயின்சல்பைடு ஆண்டிமனியாக மாற்றலாம்.  
:2 Na<sub>3</sub>SbS<sub>4</sub> + 6 HCl → Sb<sub>2</sub>S<sub>5</sub> + 6 NaCl + 3 H<sub>2</sub>S
# மேற்கிந்தியத் துடுப்பாட்ட அணியின் இந்தியச் சுற்றுப் பயணம் 2018

மேற்கிந்தியத்தீவுகள் துடுப்பாட்ட அணி இந்தியாவில் செப்டம்பர் முதல் நவம்பர் வரை சுற்றுப்பயணம் செய்து இரண்டு தேர்வுத் துடுப்பாட்டங்கள், ஐந்து ஒருநாள் பன்னாட்டுத் துடுப்பாட்டங்கள் மற்றும் மூன்று பன்னாட்டு இருபது20 போட்டிகளில் விளையாட உள்ளது. அதற்கு முன்பாக வடோதராவில் இரண்டு நாட்கள் கொண்ட பயிற்சி ஆட்டம் நடைபெற உள்ளது.  
ஐந்து போட்டிகள் கொண்ட ஒருநாள் தொடரில் ஒரு போட்டியானது திருவனந்தபுரத்திலுள்ள கிரீன்ஃபீல்டு பன்னாட்டு அரங்கத்தில் நடைபெறுவதாக இருந்தது. ஆனால் மார்ச், 2018 இல் போட்டிக்கான கால அட்டவணை அறிவிக்கப்பட்ட போது அந்தப் போட்டி கொச்சியிலுள்ள சவகர்லால நேரு பன்னாட்டுத் துடுப்பாட்ட அரங்கத்தில் நடைபெறுவதாக அறிவிக்கப்பட்டது.. மேலும் செப்டம்பர், 2018 இல் லக்னோவில் உள்ள எகான பன்னாட்டுத் துடுப்பாட்ட அரங்கத்தில் போட்டிகள் நடைபெறுவதாக அதிகாரப்பூர்வமாக அறிவிக்கப்பட்டது. இந்த மைதானத்தில் நடைபெறும் முதல் சர்வதேச போட்டி இதுவாகும்.  
ஜேசன் ஹோல்டர் காயம் காரணமாக முதல் தேர்வுத் துடுப்பாட்டப் போட்டியின் போது விலகியதால் கிரெய்க் பிராத்வெய்ட் தலைவராக விளையாடினார். இந்தியத் துடுப்பாட்ட அணி சொந்த மண்ணில் 100 ஆவது போட்டியில் வெற்றி பெற்றது. இரண்டாவது போட்டியில் 10 இலக்குகளால் வெற்றி பெற்று தொடரை 2-0 வென்றது.
# மேற்கிந்தியத் துடுப்பாட்ட அணியின் இந்தியச் சுற்றுப் பயணம் 2018

## அணிகள்

| தேர்வு | ஒருநாள் | இ20 |  |  |
| --- | --- | --- | --- | --- |
| * விராட் கோலி (த)
* அஜின்க்யா ரகானே (து.த)
*மாயங் அகர்வால்
* ரவிச்சந்திரன் அசுவின்
* ரவீந்திர ஜடேஜா
* ரிஷப் பந்த் குச்சக் காப்பாளர்
*செதேஷ்வர் புஜாரா
* கே. எல். ராகுல்
*முகம்மது சமி
*பிரித்வி ஷா
* முகமது சிராஜ்
*ஷர்துல் தாகூர்
*ஹனுமா விஹாரி
* குல்தீப் யாதவ்
*உமேஸ் யாதவ் | * ஜேசன் ஹீல்டர் (த)
* சுனில் அம்பரிசு
* தேவேந்திர பிசூ
* கிரெய்க் பிராத்வெய்ட்
* ரோசுடன் ஜேசு
* ஷேன் டவ்ரிச்
*சனான் கபரியல்
* ஜமர் ஆமில்டன்
* சிம்ரான் இட்மயர்
* சை ஹோப் குச்சக் காப்பாளர்
* 
அல்சாரி ஜோசப்

*செர்மன் லூயிஸ்
* கீமோ பால்
* கீரன் பாவெல்
* கீமர் ரோச்
* ஜோமல் வரிகன் | * விராட் கோலி
* ரோகித் சர்மா
* யுவேந்திர சகல்
*கலீல் அகமது
* ஷிகர் தவான்
* மகேந்திரசிங் தோனி
* ரவீந்திர ஜடேஜா
* அம்பாதி ராயுடு
*மனீசு பாண்டே
* ரிஷப் பந்த்
* கே. எல். ராகுல்
* முகம்மது சமி
* ஷர்துல் தாகூர்
* குல்தீப் யாதவ் | * ஜேசன் ஹோல்டர்
* ஃபபியன் ஆலன்
* சினில் அம்பரிசு
* தேவேந்திர பிசூ
* சந்திரபால்ஹேம்ராஜ்
* சிம்ரான் இட்மயர்
* ஷாய் ஹோப்
* அல்சாரி ஜோசப்
* எவின் லீவிஸ்
* ஆஸ்லி நர்ஸ்
* கீமோ பால்
* ரோவன் பவல்
* கீமர் ரோச்
* மார்லன் சாமுவேல்சு
* ஓஷேன் தாமஸ் | } |  
தொடர் துவங்குவதற்கு முன்பாக அல்சாரி ஜோசப்பிற்குப் பதிலாக செர்மன் லூயிஸ் அணியில்சேர்க்கப்பட்டார்..
# டெட்ராதயோனேட்டு

**டெட்ராதயோனேட்டு** *(Tetrathionate)* என்பது S4O<sub>2</sub><sup>−6</sup> என்ற வாய்ப்பாட்டைக் கொண்ட ஓர் எதிர்மின் அயனியாகும். H2S4O6 என்ற வாய்ப்பாட்டைக் கொண்ட டெட்ராதயோனிக் அமிலத்திலிருந்து வழிப்பெறுதியாகப் பெறப்படும் கந்தக ஆக்சோ எதிர்மின் அயனியாக இது கருதப்படுகிறது. இவ்வயனியில் இடம்பெற்றுள்ள கந்தக அணுக்களில் இரண்டு 0 என்ற ஆக்சிசனேற்ற நிலையிலும் இரண்டு அணுக்கள் +5 என்ற ஆக்சிசனேற்ற நிலையிலும் உள்ளன. மாறாக இச்சேர்மம் S2−2 வை SO3.உடன் பிணைப்பதால் உருவாகும் கூட்டு விளைபொருளாகவும் பார்க்கப்படுகிறது. [Sn(SO3)2]2− என்ற வாய்ப்பாட்டைக் கொண்ட பல்தயோனேட்டு எதிர்மின் அயனிகளின் குடும்பத்தில் ஒன்றாகவும் கருதப்படுகிறது.. இதனுடைய ஐயுபிஏசி பெயர் [சல்போனேட்டோடைசல்பேனைல்)சல்போனேட்டு என்பதாகும். இதனுடன் தொடர்புடைய அமிலம் (சல்போடைசபேனைல்) சல்போனிக் அமிலம் ஆகும். டெட்ராதயோனெட்டின் சிஏஎசு எண் 15536-54-6 என்று வேதித் தொகுப்புகள் நிறுவனம் அடையாளப்படுத்துகிறது.
# டெட்ராதயோனேட்டு

## உருவாக்கம்

தயோசல்பேட்டை (S2O2−3) அயோடினால் ஆக்சிசனேற்றம் செய்து இதைத் தயாரிக்கிறார்கள்.  
:2 + I<sub>2</sub> → + 2I<sup>−</sup>
# டெட்ராதயோனேட்டு

## கட்டமைப்பு

டெட்ராதயோனேட்டின் கட்டமைப்பு படத்தில் காட்டப்பட்டுள்ளது போல ஒரு கனசதுரத்தின் மூன்று மூலைகளாகப் பார்க்கப்படுகிறது. BaS4O6•2H2O , Na2S4O6•2H2O. சேர்மங்களிலுள்ள S4O2−6 போன்ற எலக்ட்ரான் ஒழுங்கமைவு இக் கட்டமைப்பில் உள்ளது. இருமுக S–S–S–S கோணங்கள் 90° கோணத்திற்கு அருகில் இருப்பது பல்சல்பைடுகளில் பொதுவாகக் காணப்படும் கோண அளவாகும்.
# டெட்ராதயோனேட்டு

## சேர்மங்கள்

சோடியம் டெட்ராதயோனேட்டு, (Na<sub>2</sub>S<sub>4</sub>O<sub>6</sub>) , பொட்டாசியம் டெட்ராதயோனேட்டு (K<sub>2</sub>S<sub>4</sub>O<sub>6</sub>), பேரியம் டெட்ராதயோனேட்டு (BaS<sub>4</sub>O<sub>6</sub>•2H<sub>2</sub>O) உள்ளிட்டவை டெட்ராதயோனேட்டு சேர்மங்களாகும்.
# டெட்ராதயோனேட்டு

## பண்புகள்

இடைநிலை ஆக்சிசனேற்ற நிலையில் தயோசல்பேட்டு போன்ற மற்ற கந்தக இனச்சேர்மங்களைப் போல டெட்ராதயோனேட்டும் கரிம எஃகு மற்றும் துருவேறா எஃகு போன்றவற்றில் உண்டாகும் பள்ள அரிப்புக்கு காரணமாகிறது.
சால்மோனெல்லா டைபிமியூரியம் வகை பாக்டீரியாக்களுக்கான விளிம்பு நிலை எலக்ட்ரான் ஏற்பியாக டெட்ராதயோனேட்டு உதவுகிறது. அதேசமயத்தில் பாலூட்டிகளின் உட்குழல் பகுதிகளில் காணப்படும் தயோசல்பேட்டு வினைத்திற ஆக்சிச இனங்களால் ஆக்சிசனேற்றம் செய்யப்படுகிறது. இவ்வினங்கள் குறிப்பாக டெட்ராதயோனேட்டாக உருவாகும் நிக்கோட்டினமைடு அடினைன் டைநியூக்ளியோடைடு பாசுப்பேட்டு ஆக்சிடேசு நொதியால் உற்பத்தியாகும் மீயாக்சைடால் வெளியிடப்படுகின்றன. அழற்சி செயல்பாடு மூலமாக பாக்டீரியம் வளர்வதற்கு இது உதவிபுரிகிறது .
# பீனைல்-2-நைட்ரோபுரோப்பீன்

**பீனைல்-2-நைட்ரோபுரோப்பீன்** *(Phenyl-2-nitropropene)* என்பது C<sub>9</sub>H<sub>9</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தின் சிஏஎசு எண் 705-60-2 ஆகும். ஒரு காரவினையூக்கியின் முன்னிலையில் பென்சால்டிகைடுடன் நைட்ரோயீத்தேன் வினைபுரிவதால் பீனைல்-2-நைட்ரோபுரோப்பீன் உருவாகிறது. இவ்வினையில் வினையூக்கியானது நைட்ரோயீத்தேனை புரோட்டான் நீக்கம் செய்து ஒத்ததிர்வு நிலைபெற்ற எதிர்மின் அயனியை உருவாக்குகிறது. இந்த எதிர்மின் அயனி அணுக்கரு கவரியாக ஆல்டிகைடுடன் சேர்ந்து ஒரு பீட்டா நைட்ரோ ஆல்ககாலாக உருவாகிறது. இது அடுத்ததாக நீர்நீக்கம் செய்யப்பட்டு நைட்ரோ ஆல்க்கீன் உருவாகிறது. இவ்வினை நைட்ரோ ஆல்டால் வினை என்ற பெயரால் அழைக்கப்படுகிறது. பீனைல்-2-நைட்ரோபுரோப்பீன் மருந்து வகைப் பொருட்கள் தயாரிப்பில் பயன்படுத்தப்படுகிறது. குறிப்பாக ஆடெரால் என்ற மருந்துக் கலவையை தொழிற்சாலைகளில் தயாரிக்க இது பயன்படுகிறது. கவனக் குறைவு மிகையியக்கக் குறைபாடு என்ற உளவியல் நோய்க்கு சிகிச்சை அளிப்பதற்கு இம்மருந்தைப் பயன்படுத்துகிறார்கள்.
# பீனைல்டிரையசீன்

**பீனைல்டிரையசீன்கள்** (Phenyltriazines) என்பவை ஒரு பீனைல் தொகுதியையும் ஒரு டிரையசீன் தொகுதியையும் பெற்றுள்ள வகையில் அமைந்திருக்கும் மூலக்கூறுகளாகும். இம்மூலக்கூறுகள் மருந்தியலில் முக்கியத்துவம் வாய்ந்தவைகளாக கருதப்படுகின்றன. லாமோடிரைகின் என்பது பீனைல்டிரையசீன் வழிப்பெறுதி வகை சேர்மமாகும். இது ஒரு வலிப்புத் தடுப்பு மருந்தாகும். காக்கை வலிப்பு நோய் மற்றும் இரு முனையப் பிறழ்வு நோய்களை ஒழிப்பதற்கும் இதுவொரு பயனுள்ள மருந்தாகக் கருதப்படுகிறது and bipolar disorder.
# பெர்சல்பேட்டு

**பெர்சல்பேட்டு** *(persulfate)* என்பது SO<sup>2−</sup>5 அல்லது S<sub>2</sub>O<sup>2−</sup>8 என்ற எதிர்மின் அயனிகளைக் கொண்டிருக்கும் சேர்மங்களைக் குறிக்கும். சில சமயங்களில் இவை பெராக்சிசல்பேட்டு என்ற பெயராலும் பெராக்சோடைசல்பேட்டு என்ற பெயராலும் கூட அழைக்கப்படுவதுண்டு.
SO2−5 எதிர்மின் அயனியில் ஒவ்வொரு கந்தக மையத்திற்கும் ஒரு பெராக்சைடு தொகுதி இணைக்கப்பட்டிருக்கும். ஆனால் S2O2−8,எதிர்மின் அயனியில் பெராக்சைடு தொகுதி கந்தக அணுக்களுடன் பாலமாக இணைந்திருக்கும். இவ்விரு அயனிகளிலும் கந்தகம் S(VI) ஆக்சிசனேற்ற நிலைக்காக சாதாரணமான நான்முகி வடிவத்தையே ஏற்கிறது. இவ்வகை உப்புகள் வலிமையான ஆக்சிகரணிகளாகும் .
# பெர்சல்பேட்டு

## அயனிகள்

- பெராக்சோ மோனோசல்பேட்டு அயனி,
- பெராக்சிடைசல்பேட்டு
# பெர்சல்பேட்டு

## அமிலங்கள்

- பெராக்சிமோனோகந்தக அமிலம் (காரோ அமிலம்), H<sub>2</sub>SO<sub>5</sub>
- பெராக்சியிருகந்தக அமிலம், H<sub>2</sub>S<sub>2</sub>O<sub>8</sub>
# பெர்சல்பேட்டு

## சில உப்புகள்

- சோடியம் பெராக்சோமோனோசல்பேட்டு, Na<sub>2</sub>SO<sub>5</sub>
- பொட்டாசியம் பெராக்சிமோனோசல்பேட்டு, KHSO<sub>5</sub>
- சோடியம் பெர்சல்பேட்டு (சோடியம் பெராக்சிடைசல்பேட்டு, Na<sub>2</sub>S<sub>2</sub>O<sub>8</sub>
- அமோனியம் பெர்சல்பேட்டு (அமோனியம் பெராக்சிடைசல்பேட்டு), (NH<sub>4</sub>)<sub>2</sub>S<sub>2</sub>O<sub>8</sub>
- பொட்டாசியம் பெர்சல்பேட்டு (பொட்டாசியம் பெராக்சிடைசல்பேட்டு), K<sub>2</sub>S<sub>2</sub>O<sub>8</sub>